kardosdrur/scandi-wiki huggingface dataset:
Lauwersmeer

Lauwersmeer er en menneskeskabt sø i det nordlige Holland, på grænsen til provinserne Groningen og Friesland. Søen blev dannet den 23. maj 1969, da diget mellem bugten kaldet Lauwerszee og Vadehavet blev lukket. Det er kendt for ornitologiske studier (fuglekikkeri).

På den østlige bred af Lauwersmeer er Marnewaard, et træningsområde for den kongelige nederlandske hær. De centrale og østlige dele af søen blev Lauwersmeer Nationalpark den 12. november 2003.

Historie 

Lauwersmeer (på hollandsk: Lauwerszee) blev dannet ved en oversvømmelse i 1280, og opkaldt efter floden Lauwers, som strømmer langs grænsen mellem Groningen og Frieslands provinser. Under oversvømmelsen forsvandt floden Lauwers munding og dens bifloder Reitdiep, Dokkumerdiep og Ee flød direkte ud i den nye bugt. Mange planer blev foretaget efter denne katastrofe for at afskære den fra havet, men ingen blev nogensinde iværksat. Dele af det blev imidlertid inddiget i mindre stykker og reducerede langsomt området fra et stort togrenet flodmunding til det næsten firkantede indløb, der ses på nyere kort.

De første alvorlige planer om at dræne Lauwersmeer var fra 1849. 

I 1930'erne kom en kommission op med flere planer, men alle blev lagt på hylder og blev aldrig udført. Oversvømmelseskatastrofen fra 1953 og julefloden fra 1954 viste, at der skulle gøres noget. I 1958 fastlagde Ny Delta Loven, at der skulle ske en forstærkning af digerne i det nordlige Holland. Ved Lauwersmeer var der to muligheder for at styrke de eksisterende diger omkring Lauwersmeer (32 km dige) eller at lave en 13 km dæmning, der adskiller Lauwersmeer og Vadehavet. Efter en undersøgelse fandt ud af, at 13 km digeplanen var dyrere end 32 km digeplanen, besluttede regeringen sig for den billigere mulighed.

De mennesker, der boede i området, protesterede, og der blev nedsat et udvalg (actiecomité "Lauwerszee"). Der indsamledes 135.000 underskrifter fra folk, der ønskede at lukke Lauwersmeer. I Leeuwarden blev der afholdt et stort møde for at vise regeringen, at lokale folk ikke var enige i beslutningen. Den 10. juni 1960 besluttede Kabinet-De Quay at lukke Lauwersmeer, idet man accepterede at dele omkostningerne med provinserne Groningen og Friesland, som også var enige i at vedligeholde diget efter afslutningen.

Det 13 kilometer lange dige har sluse og stigbord. En ny havn kaldet Lauwersoog blev bygget delvist langs diget. Den endelige lukning og adskillelse fra Vadehavet fandt sted den 25. maj 1969; siden da er området blevet kaldt Lauwersmeer.

Ny flora og fauna optrådte efterhånden i takt med, at Lauwerszee gradvist blev omdannnet til en ferskvandssø, og for at beskytte dette nye og unge naturområde blev det besluttet den 12. november 2003 at udlægge Lauwersmeer til nationalpark. Færgen til Schiermonnikoog, der tidligere havde sejlet fra Oostmahorn, sejler nu fra Lauwersoog.

Noter

Eksterne henvisninger 

Naturbeskyttelse
Nederlandenes historie
Martin Møller Nielsen

Martin Møller Nielsen (født august 1964) er en dansk milliardær, der er grundlægger for Nordic Aviation Capital (NAC).

Han voksede op i Grønbjerg. Faderen, der var glad for svæveflyvere, døde i en trafikulykke på vej til flyvepladsen, da Nielsen var 8 år gammel. Han tog flycertifikat som 18-årig, og han begyndte på faldskærmsudspring. Han etablerede sin første virksomhed, der producerede tilbehør til faldskærme.
Da han var 21 købte han sit første fly, som blev sat i stand, hvorefter han solgte det igen.

Møller grundlagde NAC i Skive i 1990. I 2016 havde NAC en flåde på 275 fly, der blev leaset ud til 30 regionale luftfartselskaber, inklusive Air Berlin og Etihad.

I 2014 blev hans formue anslået til 3,4 milliarder kroner.
Per april 2023 havde Nielsen en estimeret formue på over 8,7 milliarder kr. ($1,30 milliarder).

Martin Møller ejer i øjeblikket et familiekontor), der investerer i vedvarende energi, fast ejendom, direkte långivning samt flere andre finansielle instrumenter.

Referencer 

Personer fra Skive
Erhvervsfolk fra Danmark
Milliardærer fra Danmark
École nationale supérieure de mécanique et des microtechniques

École nationale supérieure de mécanique et des microtechniques er et fransk ingeniør-institut tilknyttet Polymeca. 

Instituttet blev oprettet i 1902 (Laboratoire de Chronométrie), omdannet i 1961 (École Nationale Supérieure de Chronométrie et Micromécanique de Besançon) og har i dag omkring 1000 studerende.

Skolen er specialiseret i urværk og mikroteknologi.

Referencer

Eksterne henvisninger 

Uddannelsesinstitutioner i Frankrig
Tekniske universiteter
Besançon
Warny Mandrup

Warny Stistrup Mandrup (født 1. marts 1966 i Silkeborg) er en dansk TV-skuespiller, manuskriptforfatter og instruktør som startede sin karriere i 1992.

Privat er han gift med jazzsangerinden Sinne Eeg, og har været backing vocal hendes album Dreams.

Tv-produktioner 

Brødrene Madsens tidsrejse, 2016.
TV-Sluk, 1996.
Den lille forskel, 2005.
Jul i hjemmeværnet, 2001.
Tjek på traditionerne, 2000.

Referencer

Eksterne henvisninger 
 

Skuespillere fra Danmark
Tv-instruktører fra Danmark
UEFA Nations League 2018-19 - League A

UEFA Nations League A 2018–19 vil være topdivisionen af 2018–19 udgaven af UEFA Nations League, den første sæson af den internationale fodboldturnering for herrernes 55 landshold, der er medlemmer af UEFA. League A vil afslutte med et Nations League Slutspil i juni 2019, der vil hædre den første mester af UEFA Nations League.

Seedning

Grupper 
Listen over kampe blev bekræftet af UEFA den 24. januar 2018 efter lodtrækningen. De angivne tider er CET/CEST, (Lokaltid er angivet i parentes).

Gruppe 1

Gruppe 2

Gruppe 3

Gruppe 4

Nations League slutspil 
De angivne tider er CEST (UTC+2), som angivet af UEFA.

Oversigt

Semifinaler

Tredjeplads play-off

Finale

Samlet stilling 
De 12 hold i division A vil blive rangeret fra 1 til 12 i UEFA Nations League 2018-19 efter følgende regler:
 De hold, der slutter på førsteplads i grupperne, vil blive rangeret 1 til 4 i alt efter deres placering i Nations League finalerne.
 Holdene der slutter på andenplads i grupperne vil blive rangeret på 5. til 8. plads alt efter deres resultater fra ligafasen.
 Holdene der slutter på tredjeplads i grupperne vil blive rangeret på 9. til 12. plads alt efter deres resultater fra ligafasen.

Kvalifikations play-offs 

De fire bedste hold i division A i følge den samlede stilling, der ikke har kvalificeret sig til Europamesterskabet i fodbold 2020 gennem kvalifikations gruppespillet, vil konkurrere i play-off runden, hvor vinderne kvalificerer sig til selve EM slutrunden.

Noter

Referencer 

A
Khanzir

Khanzir (, ) er et arabisk ord for svin, der også bruge af flere andre sprog som låneord. Det er også navnet på en berømt kinesisk gris, der var at finde i Kabul Zoo i Kabul, Afghanistan. Den blev berømt som den eneste gris i Afghanistan, der hovedsageligt er et muslimsk land, hvor man ikke spiser svinekød. Derfor er der ingen svinefarme i landet.

Khanzir var en orne, som Kabul Zoo havde fået af Kina i 2002. Den var den ene af et par, hvis partner døde senere.

Khanzirs status som "Afghanistans eneste gris" fik genstand for international interesse i maj 2009, hvor den blev flyttet i karantæne. Den blev flyttet som følge af de besøgendes bekymring over det verdensomspændende udbrud af influenza A (H1N1) ("svineinfluenza"). Aziz Gul Saqib, direktøren for Kabul Zoo, forklarede at Khanzir var "stærk og sund", og noterede at "den eneste årsag til at vi har flyttet ham var fordi det afghanske folk ikke havde stor viden om svineinfluenza, og når de ser en gris, så bliver de bekymrede over at de kan blive syge." Khanzir blev flyttet tilbage efter en karantæne på to måneder.

Se også 
 Marjan (løve)

Referencer

Berømte dyr
Tamsvin
Afghanistan
Allan S. Andersen

Allan S. Andersen (født den 25. juni 1966) er en dansk politiker, som tiltrådte som borgmester i Tårnby Kommune den 1. januar 2018. Han er valgt for Socialdemokratiet.

Han blev første gang valgt ind i Tårnby Kommunalbestyrelse i forbindelse med kommunalvalget i november 2005.

Allan S. Andersen er formand for Økonomiudvalget og formand for Bygge- og Ejendomsudvalget.

Han er oprindeligt uddannet elektriker, og indtil han tiltrådte som borgmester, arbejdede han som forbundssekretær i Dansk El-forbund.

Referencer 

Borgmestre fra Socialdemokraterne
Borgmestre i Danmark 2018-2021
Borgmestre i Danmark 2022-2025
Ravnene på Tower of London

Ravnene på Tower of London er en gruppe på mindst seks ravne, der bor på Tower of London. Deres tilstedeværelse skulle ifølge en populær overtro beskytte den engelske krone og slottet. Overtroen forlyder at "hvis Tower of London-ravnene forsvinder eller flyver væk, så vil kronen falde og det samme vil Storbritannien".

Historisk har vilde ravne været almindelige over hele Storbritannien, selv inde i byerne, og Tower of London har således været inden for deres naturlige habitat. Da de blev udryddet i deres normale habitat, inklusive i London, kunne de kun eksistere på fæstningen i fangeskab og med officiel støtte. En lokal legende angiver at ravnene i fangeskab begyndte under Charles 2. (regerede 1660-1685).

Nogle historikere mener, at Towers ravne-mytologi sandsynligvis er en victoriansk opfindelse (omkring 1837-1901). Nogle af ravnene på Tower er specielt opdrættede i Somerset.

Referencer

Eksterne henvisninger 

Overtro
Krager
Berømte dyr
Timothy (skildpadde)

Timothy  (ca. 1844 – 3. april 2004) var en 5 kg tung maurisk landskildpadde, der antages at have været omkring 160 år gammel ved sin død. Dette gjorde Timothy til den ældste beboer i Storbritannien. På trods af navnet, så var Timothy en hun-skildpadde, men i 1800-tallet var man ikke i stand til at kønsbestemme skildpadder. Timothy blev navngivet efter en skildpadde, som Gilbert White havde ejet.

Man mener, at Timothy blev født i Middelhavet på Tyrkiets kyst og hun blev fundet af en portugisisk  kaper i 1854 i en alder af omkring 10 år, af kaptajn John Guy Courtenay-Everard, fra Royal Navy. Skildpadden tjente som maskot på en række flådefartøjer frem til 1892. Hun var maskot på HMS Queen under det første bombardment af Sevastopol i Krimkrigen (hun var den længste overlevende fra denne krig), og flyttede herefter til HMS Princess Charlotte, og derefter til HMS Nankin. Efter hendes service i flåden blev hun pensioneret og levede resten af sit liv på land, hvor hun blev overtaget af jarlen af Devon til hans hjem Powderham Castle. Fra 1935 boede hun i slottets rosenhave, og blev ejet af Camilla Gabrielle Courtenay (1913-2010), der var datter af den 15. jarl af Devon. På undersiden var der ridset i skjoldet "Where have I fallen? What have I done?" (Hvor er jeg faldet? Hvad har jeg gjort?), som var en engelsk oversættelse af Courtenay-familiens  motto ubi lapsus, quid feci.

I 1926 besluttede Timothys ejere at han skulle parre sig, og det blev opdaget at "han" var en hun. På trods af denne nyttige information, mislykkedes parringsforsøget.

Timothy blev begravet tæt ved, hvor hun døde på Powderham Castle.

Se også 
Jonathan (skildpadde), det antageligvis ældste reptil i verden i 2008
Harriet, en skildpadde der døde i 2006 som et af de ældste kendte dyr.
Lin Wang

Referencer

Eksterne henvisninger 
A Net Memorial, including a picture

Skildpadder
Berømte dyr
Niels Peter Louis-Hansen

Niels Peter Louis-Hansen (født 25. oktober 1947) er en dansk milliardær erhvervsmand, næstformand og ejer af en femtedel af virksomheden Coloplast.

Louis-Hansen blev født i Danmark som søn af Aage Louis-Hansen. Han har en bachelorgrad. Hans far grundlagde Coloplast i 1957.

Ifølge Bloomberg løb hans formue op i $8,2 milliarder i marts 2022.

Privatliv 
Han er gift og har et barn. Han bor i Vedbæk.

Den 1. marts 2015 blev Louis-Hansen og hans hustru udsat på et voldsomt hjemmerøveri, i deres hjem i Vedbæk. En maskeret mand tiltvang sig med en pistol adgang til deres hjem og tvang Louis-Hansen til at overføre 2,5 millioner til hans konto. Pengene skulle være en "erstatning", for en trafikdræbt kvinde på 19 år, som Louis-Hansen ifølge manden skulle have ramt. Gerningsmanden var en 36-årig færing ved navn Karstin Sigbjørn Mathiesen der senere modtog en dom på fem års fængsel ved Østre Landsret i januar 2016.

Referencer 

Personer fra Humlebæk
Coloplast
Erhvervsfolk fra Danmark
Milliardærer fra Danmark
Modern Toilet Restaurant

Modern Toilet Restaurant () er en restaurantkæde med badeværelsestema med basis i Taiwan og restauranter i denne nation samt andre lande i Asien.

Alt i restauranten er baseret på elementer fra et badeværelse. Væggene har fliser og er pyntet med brusehoveder, og svuppere hænger i loftet sammen med de fæces-formede lamper. Stole, borde, serveringsskåle osv. er ligeledes baseret på temaet. Den ene ejer, Wang Tzi-Wei, åbnede Modern Toilet efter at have haft succes med isboder, der solgte slynget is i minitoiletter. Det er ikke usædvanligt for Taiwan at møde usædvanlige temaer i restauranter. Der findes således også restauranter, hvor man kan spise i lokaler udformet som hospitaler eller fængsler.

Historie 
Den tidligere bankmand Dao Ming Zi oprettede den første restaurant i kæden i 2004 og har udtalt, at han blev inspireret til badeværelsestemaet af en robotfigur i den japanske tegneserie Dr. Slump, som elskede at "lege med lort og slynge det rundt med en pind". Med denne tegneserieinspiration etablerede han en succesrig isboder, hvorfra der blev solgt slynget chokoladeis serveret i bidet-formet papir. Boden lå i Kaohsiung i Taiwan, hvorfra forretningen har udvidet sig til en kæde med et bredere sortiment med restauranter i Taiwan, Hong Kong og Shanghai med planer om udvidelse til Macao og Kuala Lumpur i Malaysia.

Konceptet 
I restauranterne spiser kunderne siddende på toiletter af akryl udsmykket med "roser, muslingeskaller og renæssancebilleder". Bordene, hvorpå måltiderne serveres, er badeværelsesvaske dækket med glasplader. Maden serveres i blandt andet miniaturetoiletter og -badekar og drikkevarer i miniatureurinaler, som kunderne kan tage med hjem som souvenirer. Desserter serveres i en skål, der ligner et bidet.

Referencer

Eksterne henvisninger 
 Hjemmeside

Restaurantkæder
Kultur i Taiwan
Toilet
UEFA Nations League 2018-19 - League B

UEFA Nations League B 2018–19 var den næstøverste division af 2018–19 udgaven af UEFA Nations League, den første sæson af den internationale fodboldturnering for herrernes 55 landshold, der er medlemmer af UEFA.

Seedning

Grupper

Gruppe 1

Gruppe 2

Gruppe 3

Gruppe 4

Målscorere 

3 mål
 Edin Džeko
 Patrik Schick

2 mål

 Christian Eriksen
 Denis Cheryshev
 Emre Akbaba
 Yevhen Konoplyanka
 Gareth Bale

1 mål
 Marko Arnautović
 Valentino Lazaro
 Xaver Schlager
 Haris Duljević
 Elvis Sarić
 Michael Krmenčík
 Martin Braithwaite
 Nicolai Jørgensen
 Corry Evans
 Will Grigg
 Shaun Williams
 Artem Dzyuba
 Roman Neustädter
 Marek Hamšík
 Juraj Kucka
 Róbert Mak
 Albert Rusnák
 Adam Zreľák
 Marcus Berg
 Viktor Claesson
 Andreas Granqvist
 Isaac Kiese Thelin
 Victor Lindelöf
 Serdar Aziz
 Hakan Çalhanoğlu
 Ruslan Malinovskyi
 Andriy Yarmolenko
 Oleksandr Zinchenko
 Tom Lawrence
 Aaron Ramsey
 Connor Roberts
 Harry Wilson

Noter

Samlet stilling
De 12 League B hold blev ranket fra 13. til 24. samlet stilling i UEFA Nations League 2018–19 i følge disse regler:
Holdene som lå på førsteplads i grupperne blev nummer 13 til 16 ud fra resultaterne fra liga-fasen.
Holdene som lå på andenplads i grupperne blev nummer  17 til 20 ud fra resultaterne fra liga-fasen.
Holdene som lå på tredjeplads i grupperne blev nummer 21 til 24 ud fra resultaterne fra liga-fasen.

Kvalificerende play-offs

De fire bedste hold i League B i følge den samlede stilling, der ikke har kvalificeret sig til Europamesterskabet i fodbold 2021 gennem det kvalificerende gruppespil vil konkurrere i play-offs, mod vinderne for at kvalificere sig til slutspillet. Hvis der er færre end fire hold i League B, der ikke har kvalificeret sig, så vil de ledige pladser blive givet til hold fra en anden liga i følge den samlede rangering.

Referencer 

B
Peter Eggers

Peter Eggers (født 14. januar 1980 i Lund) er en svensk skuespiller. Han medvirker bl.a. i filmen Ondskab.

Eksterne henvisninger 
 

Skuespillere fra Sverige
Personer fra Lund
Prins af Belgien

Prins af Belgien eller Prinsesse af Belgien er en titel som en række efterkommere af Louise af Orléans og kong Leopold 1. af Belgien bruger. 

Desuden kan en hustru til en prins af Belgien være prinsesse af Belgien. Fra 1995 kan en ægtemand til en prinsesse af Belgien tildeles titlen prins af Belgien.

Belgiske prinser og prinsesser i 2017 
I 2017 var der 24 belgiske prinser og prinsesser.
 Albert 2. af Belgien, født 1934, belgiernes konge i 1993–2013 
 Marie-Christine af Belgien, født 1951, halvsøster til kong Albert 2. af Belgien
 Marie-Esméralda af Belgien, født 1956, halvsøster til kong Albert 2. af Belgien
 Paola af Belgien, født 1937, indgift i 1959, belgiernes dronning i 1993–2013
 Philippe af Belgien, født 1960, belgiernes konge fra 2013 
 Astrid af Belgien, født 1962
 Laurent af Belgien, født 1963
 Léa Wolman født 1951, indgift i 1984, prinsesse af Belgien fra 1991
 Amedeo af Belgien, født 1986, prins af Belgien fra 1991 
 Maria Laura af Belgien, født 1988, prinsesse af Belgien fra 1991
 Joachim af Belgien, født 1991, prins af Belgien fra 1991
 Luisa Maria af Belgien, født 1995
 Lorenz af Østrig-Este, født 1955, indgift i 1984, prins af Belgien fra 1995 
 Mathilde af Belgien, født 1973, indgift i 1999, belgiernes dronning fra 2013 
 Elisabeth af Belgien, født 2001, hertuginde af Brabrant  
 Claire Coombs, født 1974, indgift i 2003
 Laetitia Maria af Belgien, født 2003
 Gabriel af Belgien, født 2003 
 Louise af Belgien født, 2004
 Emmanuel af Belgien, født 2005
 Nicolas af Belgien, født 2005
 Aymeric af Belgien, født 2005
 Eleonore af Belgien, født 2008
Røgelsestræ

Slægten røgelsestræ (Boswellia) er lille og rummer ca. 10 arter, der er udbredt i de tropiske dele af Afrika og Asien

Det er stedsegrønne eller løvfældende buske eller træer, som er kendt for at udskille en mælkeagtig, duftende harpiks. Denne harpiks sælges i tørret form som den røgelse, der indgår i mange religioners ritualer. Planterne er tvebo med regelmæssige, 5-tallige blomster.

 Hellig røgelsestræ (Boswellia sacra)
 Indisk røgelsestræ (Boswellia serrata)

 Boswellia carteri
 Boswellia elongata
 Boswellia frereana
 Boswellia glabra
 Boswellia neglecta
 Boswellia papyrifera
 Boswellia socotrana

Noter 

Balsam-familien
David Arsjakjan

David Arsjakjan (  født den 16. august 1994) er en armensk fodboldspiller.

Karriere

FC Mika 
Arsjakjan begyndte sin professionelle karriere i armenske FC Mika i 2012. Han fik tre kampe i de bedste armenske række i sæsonen 2012/2013, hvor holdet vandt den armenske Super Cup.

FK Trakai 
Arsjakjan skiftede til Litauen og FK Trakai i 2015. I 34 ligekampe scorede Arsjakjan 25 mål - herunder tre hattricks. Han var kun tre scoringer fra at blive ligatopscorer i sin første sæson. I samme sæson optrådte han også i UEFA Europa League-kvalifikationen, hvor han scorede fem mål i seks kampe.

I den efterfølgende sæson scorede Arsjakjan ni mål i 18 kampe for FC Trakai.

Chicago Fire 
Den 3. august 2016 offentliggjorde MLS-klubben Chicago Fire, at den havde købt Arsjakjan fra FK Trakai og skrevet en to-årig kontrakt med option på både et tredje og et fjerde år. Arsjakjan debuterede for Chicago Fire den 27. august 2016, i et 6-2 nederlag mod D.C. United, da han erstattede Michael de Leeuw i det 56.minut.

Den 18. december 2017 fik Arsjakjan ophævet sin kontrakt med Chicago Fire efter gensidigt ønske.

Vejle Boldklub 
Den 26. januar 2018 annoncerede Vejle Boldklub, at klubben havde hentet Arsjakjan på en fri transfer. Han underskrev en kontrakt frem til sommeren 2020. Efter et halv år forlod han dog klubben igen.

International karriere 
Som ungdomsspiller har Arsjakjan repræsenteret Armenien på U-19 og U-21 niveauer. I august 2016 blev Arsjakjan kaldt op til Armeniens A-landshold forud for den første kamp VM-kvalifikation til slutrunden i 2018. Den 4. september 2016  debuterede han på A-landsholdet, da han startede inde for Armenien i VM-kvalifikationaskampen mod Danmarks fodboldlandshold i Parken. En kamp Danmark vandt 1-0.

Referencer 

Fodboldspillere fra Armenien
Angribere (fodbold)
Fodboldspillere fra Chicago Fire
Fodboldspillere fra Rusland
Asienmesterskabet i håndbold 2018 (mænd)

Asienmesterskabet i håndbold for mænd 2018 var den 18. udgave af Asienmesterskabet i håndbold for mænd. Turneringen blev afholdt i Suwon i Syd Korea.

Mesterskabet blev udvidet til at inkludere Australien, New Zealand og Bangladesh.

Spillesteder

Lodtrækning
Lodtrækningen blev udført den 13. september 2017.  

Irak trak sig den 4. januar 2018 grundet uundgåelige omstændigheder, hvilket efterlod to hold i Gruppe A. Det blev derfor besluttet at rykke Usbekistan fra Gruppe B til Gruppe A for at balancere antallet af hold i begge grupper.

Dommere
Følgende dommerpar blev valgt til at dømme kampene.

Indledende gruppespil

Gruppe A

Gruppe B

Gruppe C

Gruppe D

Mellemrunde

Gruppe 1

Gruppe 2

Klassement kampe

Gruppe 3

Gruppe 4

Placeringskampe

13.-plads

11.-plads

9.-plads

7.-plads

5.-plads

Slutspil

Semifinaler

Bronzekamp

Finalekamp

Rangering

Referencer

Eksterne henvisninger
AHF Hjemmeside

Håndbold i 2018
2018
Andreas Jebro

Andreas Jebro (født 23. april 1984 i Køge) er en dansk skuespiller, der er uddannet fra skuespillerskolen ved Aarhus Teater i 2007. Fast ansat ved Aarhus teater 2007 - 2011. Fast ansat ved Aalborg teater 2011 - 2015. Har medvirket i mere end 50 forestillinger siden endt uddannelse. Fik sit folkelige TV gennembrud da han spillede modstandsmanden Claus Villumsen, i den populære TV serie Badehotellet, sæson 8 og sæson 9 På TV2.

Årets Reumert 
I 2014 vandt han Årets Reumert som “Årets Mandlige Birolle”, for sin rolle i komedien Den spanske flue på Aalborg Teater. I 2017 vandt han prisen som “Årets Mandlige Hovedrolle” for sin hovedrolle i Christian Lollikes genfortolkning af Erasmus Montanus på Aarhus Teater og Sort/Hvid.

Privat 
Siden tiden på skuespillerskolen har Andreas Jebro været kæreste med Amalie Dollerup. Parret blev gift den 5. august 2017 i Vor Frelsers Kirke i København.Deres søn blev født i juni 2019.

Referencer

Eksterne henvisninger 
 

Personer fra København
Skuespillere fra Danmark
Reumertprisen for årets mandlige hovedrolle
Reumertprisen for årets mandlige birolle
Genetiske sygdomme

Genetiske sygdomme er sygdomme der via slægtsrelationer overføres gennem generationer.

Genetik
Sygdomme
Spork

En spork (en portmanteau af de engelske ord spoon og fork) er en hybrid form for bestik, der har form som en ske med to til fire gaffeltænder. Spork-lignende redskaber, som terrapingafler (en type gaffel brugt til nogle slags supper) eller isgafler, har eksisteret siden slutningen af 1800-tallet; patenter til spork-lignende designs kan dateres tilbage til mindst 1874, og ordet "spork" blev et registreret varemærke i USA og Storbritannien årtier senere. De bruges på fastfoodrestauranter, skoler, fængsler, i militæret, af rygsækrejsende, til friluftsliv og flymad.

Ordet spork kombinerer spoon og fork. Det optrådte første gang i 1909 i supplementet til Century Dictionary, hvor det blev beskrevet som et handelsnavn og "et 'portmanteau-ord' der blev brugt om en lang, slank ske, der har en fordybning i enden og fremspring der minder om tænderne på en gaffel".

Se også 
 Spife
 Splayd
 Sporf

Referencer

Eksterne henvisninger 

Bordservice